Iseabail Ní Mheic Cailéin

Bean uasal agus file i gcúirt Inbhir Aora ab ea Iseabail Ní Mheic Cailéin, Cuntaois Earra-Ghàidheal (fl. 1500). Rugadh í c. 1499 do Ghilleaspuig, an dóú hIarla Earra-Ghàidheal (a maraíodh ag Cath Flodden sa bhliain 1513), agus d'Ealasaid Stiùbhart. Phós sí an dóú hIarla Chaiseil (Cassillis), fear a maraíodh ag Preastabhaig sa bhliain 1527.

Scríobh Iseabail i nGaeilge liteartha a linne, canúint a bhí ina teanga choiteann ag lucht léinn na hAlban agus na hÉireann. Tá trí dhán léi le fáil i Leabhar Dheaghan Leasa Mhòir: 'Atá fleasgach ar mo thí', 'Éistibh, a lucht an tighe-se' agus 'Is mairg dá ngalar an grádh':

 Mairg darab galar an grádh
 gibé fáth fá n-abraim é;
 is deacair sgaradh re a páirt;
 truagh an cás a bhfuilim féin... 
 
Tugann an t-údar le fios sa dán Éistibh, a Luchd an Tighe-se go bhfuil méid agus cumhacht faoi leith ag bhod sagairt an tí cúirte. Cé go bhfuil sé ráite ag scoláirí áirithe nach cinnte gurb í Iseabail a chum an dán gáirsiúil seo, maítear freisin nach bhfuil bunús leis an amhras sin.

Nótaí

Naisc sheachtracha 
 https://listserv.heanet.ie/cgi-bin/wa?A2=ind0306&L=old-irish-l&P=2231

Tagairtí 
 Quiggin, E.C. (1937). Poems from the Book of the Dean of Lismore. Cambridge University Press.
 Clancy, Thomas Owen, 'Women Poets in Early Medieval Ireland: Stating the Case' in C.E. Meek & M.K. Simms (eag.), The Fragility of her Sex, Four Courts Press, 1996
 Dorgan, Theo & Malcolm Maclean (eag.) (2008). An Leabhar Mór/The Great Book of Gaelic. O'Brien Press. 

Filí Albanacha
Mná
Uaisleacht Eorpach